Zeuxis
Zeuxis, græsk maler, virksom i anden halvdel af 400-tallet f.Kr. i Grækenland og Syditalien.
Zeuxis videreførte Apollodoros' lys-skygge-maleri og blev kendt for sin naturalistiske udtryksform, der nåede en sådan grad af illusionisme, at det berettes, at fuglene søgte at æde de druer, han havde malet.
Zeuxis' værker, bl.a. En kentaurfamilie, er ikke bevaret, men kendes fra antik litteratur.